2017 International Conference on New Energy Vehicle and Vehicle Engineering(NEVVE 2017) / MunPlanet
Keynote Speaker IProf .Jin Wang
Keynote Speaker IIProf. Qiang Meng
Keynote Speaker IIIProf. Akinori Morimoto
Keynote Speaker IVDr. Dimitrios Savvidis Woolrich Supergeelong V Neck in Light Blue Melange - WOMAG1656 SU80 3677 Bloom Fashion
Deze pullover van Woolrich is gemaakt van 100% wol. Mooie basic trui met v-hals en geribde boorden. Woolrich Supergeelong V Neck Light Blue Melange - WOMAG1656 SU80 3677.
Je werkt aan review: Woolrich Supergeelong V Neck in Light Blue Melange - WOMAG1656 SU80 3677 Skriflesing: Matteus 6:5-13 en 1 Korintiërs 15:20-28 en Openbaring 18:16 – 19:14.
Ons het reeds in twee vorige preke aandag gegee aan: Die Koninkryk en ons en Die Koninkryk en die kerk.
Daarom gee ons in hierdie preek net aandag aan die laaste twee sake, naamlik:
1. Die Koninkryk en die wêreld
2. Die Koninkryk van God en sy eindbestemming
1. Die Koninkryk en die wêreld.
Daar is nie een van ons wat nie redelik goed besef hoe magtig die Satan en sy magte is nie. Daarom moet ons bid dat die Koninkryk van God steeds meer en meer in die wêreld gestalte mag kry.
Maar ons weet ook dat die koninkryk van God nie sonder stampe en stote sal kom nie: die slag van Armaggedon lê nog voor!
Die punt is dat daar ‘n valse ryk langs die een van die Here bestaan.
Die Duiwel en sy engele het ‘n ryk wat die koninkryk van God teëwerk.
Hy probeer revolusie en opstand en uiteindelik selfs oorlog bewerk teen die koninkryk van die Here.
Satan is ‘n troondief. Die hele geskiedenis getuig daarvan.
Pas na die skepping het hy al probeer om die ryk van God te beskadig deur die mens van die Here afvallig te maak.
Later was Israel hoeveel keer in die moeilikheid omdat hulle agter die Satan se verleidings aangeloop het en die Here verlaat het.
En vandag gaan dit erger as ooit!
Intussen het daar gelukkig vir ons ‘n ingrypende gebeurtenis plaasgevind. Jesus Christus het die krag van hierdie ryk van die Satan gebreek.
Hy het dit gedoen deur ‘n menslike liggaam aan te neem en op die aarde tussen ons mense te kom leef.
As mens was hy dus blootgestel aan elke verleiding wat die Satan se handboek bevat.
Maar die Bybel getuig dat Jesus Christus van sy geboorte tot sy dood geen enkele sonde gedoen het nie.
Want ons het nie ’n hoëpriester wat nie met ons swakhede medelye kan hê nie, maar een wat in alle opsigte versoek is net soos ons, maar sonder sonde. Hebreërs 4:15
In sy stryd teen hierdie valse ryk het die Here Jesus sy lewe afgelê.
Op die derde dag daarna het Hy opgestaan uit die dood.
Daarmee het Hy Hom as die absolute Heerser oor die Satan bewys, want die Satan se magte was te gering om Jesus en sy menslike liggaam in die dood te hou.
Dit beteken nou nie dat die stryd vir die Koninkryk van God verby is nie.
Die stryd gaan nog voort, want die Satan het nog steeds by die Here bewegingsvryheid gekry tot met die wederkoms.
Hy is nou soos ‘n brullende leeu wat alles verskeur wat in sy pad kom.
Wees nugter en waaksaam, want julle teëstander, die duiwel, loop rond soos ’n brullende leeu, en soek wie hy kan verslind. 1 Petrus 5:8
Daarom bid ons vir die koms van die Koninkryk van die Here, want dan sal die mag van die Satan finaal vernietig word. Daarna bly daar net een ryk oor: dis die koninkryk van God
2. Die Koninkryk van God en sy eindbestemming.
Dink aan die woorde van 1 Korintiërs 15:
Die Koninkryk van God se eindbestemming is dus die opstanding van die gelowiges uit die dood en hulle toegang in ‘n koninkryk in waar God alles in almal sal wees!
Die mens wat die woorde bid: Laat U koninkryk kom, hunker dus na hierdie dag, want hierdie dag het die volheid van God se ryk waarna al ons gelowiges smag, gekom.
Daardie dag is daar geen mag meer wat die Here se eer verdonker nie.
Slegs die volmaaktheid bly oor vir die gelowiges - en daar skyn die heerlikheid van God oor hulle tot in die verste oomblikke.
Tot sover die genade, want die dag van die wederkoms lê vir sekere ander mense soos ‘n verskrikking voor.
Daardie dag gaan die nasies geoordeel word.
Daardie dag gaan die mense wat reeds as ongelowiges gesterf het, hulle liggame ook terugkry en met liggaam en siel die angs van die hel ingaan.
Die Here openbaar dat Hy daardie dag mense gaan skei soos wat ‘n herder die skape en die bokke in sy kudde van mekaar af skei
En wanneer die Seun van die mens in sy heerlikheid kom en al die heilige engele saam met Hom, dan sal Hy op sy heerlike troon sit; en voor Hom sal al die nasies versamel word, en Hy sal hulle van mekaar afskei soos die herder die skape van die bokke afskei; (Matteus 25:31-32 AFR53)
Die regverdiges sal op daardie oomblik in die ewige lewe ingaan. Daarteenoor ontvang die vervloektes die ewige straf.
En hulle sal weggaan in die ewige straf, maar die regverdiges in die ewige lewe. Matteus 25:46.
Die Satan kry daardie dag die regmatige straf vir alles wat hy gedoen het van die oomblik af toe hy in die hemel in opstand gekom het, tot op die dag dat die Here op die wolke verskyn: Hy word in die hel gewerp en daar word hy verseël, sodat hy in der ewigheid nooit weer daar sal kan uitkom nie.
En die duiwel wat hulle verlei het, is in die poel van vuur en swawel gewerp waar die dier en die valse profeet is; en hulle sal dag en nag gepynig word tot in alle ewigheid. (Openbaring 20:10 AFR53)
Dan is die koninkryk van God volkome:
Dis ‘n koninkryk waar God alles is in almal.
Dan sal die tabernakel van God by die mense wees en Hy sal by hulle woon.
Dan het die eerste dinge verbygegaan - soos dit geopenbaar word in Openbaring 21:3, 4.
En ek het ‘n groot stem uit die hemel hoor sê: Kyk, die tabernakel van God is by die mense, en Hy sal by hulle woon, en hulle sal sy volk wees; en God self sal by hulle wees as hulle God. En God sal al die trane van hulle oë afvee, en daar sal geen dood meer wees nie; ook droefheid en geween en moeite sal daar nie meer wees nie, want die eerste dinge het verbygegaan. (Openbaring 21:3-4 AFR53)